སྤྱིར་བཏང་ནས་བོད་ཀྱི་ཡུལ་དུ་གཏེར་ཁ་རིགས་བརྒྱ་ཕྲག་ལྷག་ཡོད་པ་ཤེས་རྟོགས་བྱུང་ཡོད་པ་དང་།གསོག་ཚད་དང་སྤུས་ཚད་སོགས་འཛམ་གླིང་ཐོག་གི་ཨང་དང་པོར་སླེབས་པ་ཀོ་ལྕགསཚ་ལ་དཀར་པོ།ཡུའུ་སྣུམསོགས་རང་བྱུང་གི་ཐོན་ཁུངས་ནས་བཙག་པ་དང་བཞུས་པའི་རིན་ཐང་བླ་ན་མེད་པའི་རླངས་སྣུམ།ཌི་སེལ་སྣུམ།མཱེ།ལིསསོགས་ཡོད་མོད།ཡིན་ནའང་བོད་མི་རང་གི་ཁོར་ཡུག་ཉམས་རྒུད་ལ་བསམ་ཤེས་བྱས་ཏེ་བསློག་འདོན་ཚབས་ཆེན་དང་ཚད་བརྒལ་བྱས་མེད་མོད།འོན་ཏང་།རྒྱ་ནག་བོད་ལ་སླེབས་པ་ནས་བཟུང་རང་བྱུང་གི་གཏེར་ཁ་བསློག་འདོན་ཚད་ལས་བརྒལ་བ་བྱས་དང་བྱེད་བཞིན་པ་ཡིན་ཏེ།གཏེར་དངོས་དཀོན་གྲས་ཀོ་ལྕགས་གཅིག་པོར་ཆ་བཞག་ན།རྒྱ་དམར་དབུས་གཞུང་གིས་ནག་ཆུ་ས་ཁུལ་དུ་ཡོད་པའི་ཤར་རླུང་ཀོ་ལྕགས་སྔོག་འདོན་རུ་ཁག་ཟེར་བར་བཅིངས་འགྲོལ་རྟགས་ཅན་གྱི་ཟོང་འདྲེན་རླངས་འཁོར་བརྒྱ་དང་ལྕ་བཅུ་ལྷག་ཐད་ཀར་གསོལ་རས་གནང་ཡོད་ལ།ལོ་རབས་དྲུག་ཅུ་པའི་ནང་གཅིག་པོར་ཀོ་ལྕགས་ཏུན་སུམ་ཁྲི་ཉིས་སྟོང་ལྷག་རྒྱ་ནང་དུ་རྐུ་འདྲེན་བྱས་ཡོད་པ་དང་།སྤྱི་ལོ་ཆིག་སྟོང་དགུ་བརྒྱ་བརྒྱད་ཅུ་གྱ་གསུམ་ལོའི་ལོ་མཇུག་བར་མ་བཅོས་རྡོ་སྣུམ་ཏུན་༣༤༢༩༠༠༠དང་།རླངས་སྣུམ་ཏུན༧༨༠༠༠༠།ཌི་སེལ་སྣུམ་ཏུན༦༡༢༥༠༠བཅས་ཀྱི་ཐོན་འབབ་རྒྱ་སྒོར་དུར་ཕྱུར་བཅུ་གཅིག་དང་ཚེག་དྲུག་ལྷག་སྔོག་འདོན་བྱས་ཡོད།དེ་བཞིན་དུ་གཅིག་སྟོང་དགུ་བརྒྱ་བདུན་ཅུ་ལོ་གཅིག་པོར་ཡང་མ་བཅོས་རྡོ་སྣུམ་ཏུན་༣༡༤༨༠༠༠ལྷག་བསྔོགས་ནས་རྒྱལ་ཁབ་ལ་སྒོར་བྱེ་བ་གཅིག་དང་ས་ཡ་དྲུག་བདུན་འབུམ་དྲུག་ཁྲི་ལྔ་སྟོང་ལྷག་གི་ཁེ་ཕན་ཕུལ་ཡོད།